b'\n_START_ARTICLE_\n90482 Ork\n_START_SECTION_\nOdkritje\n_START_PARAGRAPH_\nOrka so odkrili Michael Brown (Caltech), Chad Trujillo (Observatorij Gemini) in David Rabinowitz ( Univerza Yale) 17. februarja 2004. Na\xc5\xa1li so ga tudi na starih posnetkih iz 8. novembra 1951. Ime je dobil po bogu podzemlja Orku iz rimske mitologije.\n_START_SECTION_\nTirnica\n_START_PARAGRAPH_\nOrk je plutino, kar pomeni, da je v orbitalni resonanci 2\xc2\xa0: 3 z Neptunom. Njegova tirnica je podobna tirnici Plutona. \xc4\x8ceprav pride v bli\xc5\xbeino Neptunove tirnice, je vedno precej oddaljen od njega.\n_START_SECTION_\nLastnosti\n_START_PARAGRAPH_\nAbsolutni izsev Orka je pribli\xc5\xbeno 2,3. V prvem \xc4\x8detrtletju leta 2007 so bili objavljeni podatki o triletnem opazovanju Orka s Spitzerjevim vesoljskim daljnogledom v infrarde\xc4\x8dem spektru. Velikost Orka so ocenili na 946,3+74,1km . Ork ima tudi velik albedo (~0,2). Opazovanja v okviru Evropskega ju\xc5\xbenega observatorija (Evropska organizacija za astronomska opazovanja na ju\xc5\xbeni polobli) v infrarde\xc4\x8dem podro\xc4\x8dju, so pokazala, da je sestavljen iz vodnega ledu in ogljikovih spojin. Spekter, ki so ga posneli na Observatoriju Gemini, ka\xc5\xbee, da je 15 do 30% povr\xc5\xa1ja pokritega z vodnim ledom. To je manj kot na Haronu in pribli\xc5\xbeno toliko kot na Tritonu. Prav tako so ugotovili, da je do 30% ledu iz metana. Verjetno bodo odkrili \xc5\xa1e druge spojine.\n_START_SECTION_\nNaravni sateliti\n_START_PARAGRAPH_\nAsteroid Ork ima znan sam en naravni satelit. O odkritju so poro\xc4\x8dali v okro\xc5\xbenici IAUC \xc5\xa1tev. 8812 Mednarodne astronomske zveze 22. februarja 2007. Luna bi lahko imela premer pribli\xc5\xbeno 220 km (ob upo\xc5\xa1tevanju albeda, ki bi naj bil podoben Orkovemu).'